[{"text_idx": "#000007", "text": "Protestwyr gwreiddiol yn dathlu chwedeg mlwyddiant protest gyntaf Cymdeithas yr Iaith"}, {"text_idx": "#000015", "text": "Daeth nifer o'r protestwyr gwreiddiol i daith gerdded i nodi chwedeg mlwyddiant protest gyntaf Cymdeithas yr Iaith.\nDechreuodd y daith ar Bont Trefechan cyn ymweld a\u0302 nifer o leoliadau eiconig yn hanes y mudiad yn Aberystwyth."}, {"text_idx": "#000016", "text": "Wrth siarad yn ystod y daith gerdded dywedodd Aled Gwyn:\nRoedd y brotest a'r cyfnod yn gyffrous, ac fe wnaeth y cyhoeddusrwydd sylw a'r sylw arwain at ddegawdau o ymgyrchu sy'n dal i fynd ymlaen.\n\"Mae gwaith i'w wneud o hyd ond rwy'n obeithiol - mae arwyddion calonogol ar hyn o bryd bod gennym nifer o arweinwyr glew a mudiadau goleuedig mewn nifer o feysydd allweddol a all wneud gwahaniaeth a rhoi hwb i\u2019n hyder.\""}, {"text_idx": "#000017", "text": "Un o\u2019r cyfranwyr ddydd Sadwrn sydd wedi bod yn weithredol yn y cyfnod diweddar yw cyn-gadeirydd y mudiad, Bethan Ruth. Meddai:\n\"Rwy'n perthyn i gyfnod sydd wedi elwa o ymgyrchu'r degawdau cyntaf, ond dydy pawb ddim yn y sefyllfa freintiedig honno o allu cael addysg Gymraeg, swydd Gymraeg a byw yn Gymraeg. Felly mae angen dal i frwydro.\""}]